LIETUVOS RESPUBLIKOS AKCINIŲ BENDROVIŲ įstatymo nr. VIII-1835 73 STRAIPSNIo PAKEITIMO ĮSTATYMo projekto, LIETUVOS RESPUBLIKOS biudžetinių įstaigų įstatymo Nr. I-1113 15 STRAIPSNIo PAKEITIMO ĮSTATYMo projekto, LIETUVOS RESPUBLIKOS KOOPERATINIŲ BENDROVIŲ (KOOPERATYVŲ) įstatymo Nr. I-164 21 STRAIPSNIo PAKEITIMO ĮSTATYMo projekto, LIETUVOS RESPUBLIKOS mažųjų bendrijų įstatymo Nr. XI-2159 30 STRAIPSNIo PAKEITIMO ĮSTATYMo projekto, LIETUVOS RESPUBLIKOS ūkinių BENDRijų įstatymo NR. IX-1804 16 STRAIPSNIo PAKEITIMO ĮSTATYMo projekto, LIETUVOS RESPUBLIKOS viešųjų įstaigų įstatymo Nr. I-1428 3, 7, 17 ir 18 STRAIPSNIų PAKEITIMO ĮSTATYMo projekto, LIETUVOS RESPUBLIKOS valstybės ir savivaldybės įmonių įstatymo Nr. I-722 24 STRAIPSNIo PAKEITIMO ĮSTATYMo projekto ir LIETUVOS RESPUBLIKOS žemės ūkio BENDROVIŲ įstatymo Nr. I-1222 30 STRAIPSNIo PAKEITIMO ĮSTATYMo projekto

AIŠKINAMASIS RAŠTAS

Įstatymų projektų rengimą paskatinusios priežastys, įstatymų projektų tikslai ir uždaviniai

Lietuvos Respublikos Seimo Teisės ir teisėtvarkos komitete svarstant Lietuvos Respublikos civilinio kodekso 2.46, 2.70, 2.106, 2.108 straipsnių pakeitimo ir papildymo įstatymo projektą Nr. XIP-3800 (toliau – CK projektas) ir lydimųjų įstatymų projektus Nr. XIP-3801 – XIP-3807 ir juos patobulinus, iškilo poreikis keisti atskiras juridinių asmenų teisines formas reglamentuojančius įstatymus ir parengti Lietuvos Respublikos akcinių bendrovių įstatymo Nr. VIII-1835 73 straipsnio pakeitimo įstatymo projektą, Lietuvos Respublikos biudžetinių įstaigų įstatymo Nr. I-1113 15 straipsnio pakeitimo įstatymo projektą, Lietuvos Respublikos kooperatinių bendrovių (kooperatyvų) įstatymo Nr. I-164 21 straipsnio pakeitimo įstatymo projektą, Lietuvos Respublikos mažųjų bendrijų įstatymo Nr. XI-2159 30 straipsnio pakeitimo įstatymo projektą, Lietuvos Respublikos ūkinių bendrijų įstatymo Nr. IX-1804 16 straipsnio pakeitimo įstatymo projektą, Lietuvos Respublikos viešųjų įstaigų įstatymo Nr. I-1428 3, 7, 17 ir 18 straipsnių pakeitimo įstatymo projektą, Lietuvos Respublikos valstybės ir savivaldybės įmonių įstatymo Nr. I-722 24 straipsnio pakeitimo įstatymo projektą ir Lietuvos Respublikos žemės ūkio bendrovių įstatymo Nr. I-1222 30 straipsnio pakeitimo įstatymo projektą (toliau kartu – įstatymų projektai).

Atsižvelgiant į tai, kad pagal patobulintą CK projektą (reg. Nr. XIP-3800(2)), kuriuo reglamentuojamas neveikiančių juridinių asmenų likvidavimas Juridinių asmenų registro tvarkytojo iniciatyva, atsisakoma teisminių procedūrų ir likvidatoriaus, o sprendimą likviduoti juridinį asmenį Juridinių asmenų registro tvarkytojo iniciatyva priims Juridinių asmenų registro tvarkytojas, būtina patikslinti atskiras juridinių asmenų teisines formas reglamentuojančius įstatymus ir juose nustatyti, kad sprendimą dėl juridinio asmens likvidavimo gali priimti Juridinių asmenų registro tvarkytojas ir, kai šio subjekto priimtas sprendimas yra juridinio asmens likvidavimo pagrindas, juridinis asmuo likviduojamas taikant Civilinio kodekso nuostatas, reglamentuojančias juridinio asmens likvidavimą Juridinių asmenų registro tvarkytojo iniciatyva. Šiuo atveju juridinio asmens likvidatorius neskiriamas.

Įstatymų projektų tikslas – suvienodinti ir užtikrinti sistemišką įstatyminį reguliavimą dėl neveikiančių juridinių asmenų likvidavimo Juridinių asmenų registro tvarkytojo iniciatyva.

2. Įstatymų projektų iniciatoriai (institucija, asmenys ar piliečių įgalioti atstovai) ir rengėjai

Įstatymų projektus parengė Teisės ir teisėtvarkos komiteto pirmininkas Julius Sabatauskas ir Teisingumo ministerija, atsižvelgiant į Lietuvos Respublikos Seimo Teisės ir teisėtvarkos komiteto CK projekto Nr. XIP-3800 ir lydimųjų įstatymų projektų Nr. XIP-3801 – XIP-3807 svarstymo metu pateiktas pastabas.

3. Dabartinis teisinis Įstatymų projektuose aptartų teisinių santykių reglamentavimas

Šiuo metu galiojančiuose atskiras juridinių asmenų teisines formas reglamentuojančiuose įstatymuose nustatyta, kad sprendimą dėl juridinio asmens likvidavimo gali priimti tik juridinio asmens dalyviai, kreditorių susirinkimas ar teismas. Visais atvejais turi būti paskirtas likvidatorius.

4. Naujos teisinio reglamentavimo nuostatos ir kokių teigiamų rezultatų laukiama

Įstatymų projektais siūloma nustatyti, kad tais atvejais, kai juridinis asmuo likviduojamas juridinių asmenų registro tvarkytojo iniciatyva, registro tvarkytojas priima sprendimą likviduoti juridinį asmenį ir šiuo atveju likvidatorius neskiriamas, o juridinis asmuo likviduojamas taikant Civilinio kodekso nuostatas, reglamentuojančias juridinio asmens likvidavimą Juridinių asmenų registro tvarkytojo iniciatyva.

Atsižvelgiant į CK projekto ir lydimųjų įstatymų projektų numatytą įsigaliojimo datą, siūloma įstatymų įsigaliojimo datą atidėti iki 2015 m. sausio 1 d.

5. Numatomo teisinio reguliavimo poveikio vertinimo rezultatai, galimos neigiamos priimtų įstatymų pasekmės ir kokių priemonių reikėtų imtis, kad tokių pasekmių būtų išvengta

Priėmus įstatymų projektus, neigiamų pasekmių nenumatoma, nes bus suvienodintas ir užtikrintas sistemiškas įstatyminis reguliavimas dėl neveikiančių juridinių asmenų likvidavimo Juridinių asmenų registro tvarkytojo iniciatyva. Pabaigus likvidavimo procedūras Juridinių asmenų registro tvarkytojo iniciatyva ir išregistravus neveikiančius juridinius asmenis, bus „išvalytas“ Juridinių asmenų registras, jame liks tik teisingus duomenis atspindinti informacija.

Įstatymų projektais siūlomi reguliuoti teisiniai santykiai neturės esminės įtakos ir neigiamų pasekmių ekonomikai, socialinei aplinkai, viešajam administravimui, teisinei sistemai, administracinei naštai.

6. Galima priimtų įstatymų įtaka kriminogeninei situacijai, korupcijai

Įstatymų projektai neturės įtakos kriminogeninei situacijai ir korupcijai.

Galima priimtų įstatymų įtaka verslo sąlygoms ir jo plėtrai

Įstatymų priėmimas neigiamos įtakos verslo sąlygoms ir jo plėtrai neturės. Priėmus CK projektą, lydimuosius įstatymų projektus ir Įstatymų projektus, verslo subjektai turės galimybę labiau pasitikėti Juridinių asmenų registro duomenimis, tuo pačiu bus labiau apsaugotos trečiųjų asmenų teisės ir interesai.

8. Įstatymų inkorporavimas į teisinę sistemą, galiojantys teisės aktai, kuriuos būtina pakeisti, panaikinti ar priimti, priėmus teikiamus Įstatymų projektus

Priėmus įstatymų projektus, kitų teisės aktų keisti nereikės.

9. Įstatymų projektų atitiktis Valstybinės kalbos, Įstatymų ir kitų teisės norminių aktų rengimo tvarkos įstatymų reikalavimams ir bendrinės lietuvių kalbos normoms, sąvokų ir terminų įvertinimas

Įstatymų projektai parengti laikantis Lietuvos Respublikos valstybinės kalbos įstatymo, Lietuvos Respublikos įstatymų ir kitų teisės norminių aktų rengimo tvarkos įstatymo reikalavimų ir atitinka bendrinės lietuvių kalbos normas.

Įstatymų projektų atitiktis Europos žmogaus teisių ir pagrindinių laisvių apsaugos konvencijos nuostatoms ir Europos Sąjungos teisei

Įstatymų projektai neprieštarauja Europos žmogaus teisių ir pagrindinių laisvių apsaugos konvencijos nuostatoms ir Europos Sąjungos teisei.

11. Įstatymams įgyvendinti reikalingi įgyvendinamieji teisės aktai, šių aktų rengėjai

Įstatymams įgyvendinti įgyvendinamieji teisės aktai nereikalingi.

12. Kiek valstybės, savivaldybių biudžetų ir kitų valstybės įsteigtų fondų lėšų pareikalaus ar leis sutaupyti įstatymo įgyvendinimas

Atskirai įstatymams įgyvendinti valstybės, savivaldybių biudžetų ar kitų valstybės įsteigtų fondų lėšų nereikės.

13. Įstatymų projektų rengimo metu gauti specialistų vertinimai ir išvados

Dėl įstatymų projektų specialistų vertinimų, rekomendacijų ar išvadų negauta.

14. Reikšminiai šių Įstatymų projektų žodžiai

Reikšminiai žodžiai, kurių reikia šiems Įstatymų projektams įtraukti į kompiuterinę sistemą, įskaitant reikšminius žodžius pagal Europos žodyną Eurovoc: „juridinis asmuo“, „likvidavimas“.

15. Kiti, iniciatorių nuomone, reikalingi pagrindimai ir paaiškinimai

Įstatymų projektus prašome svarstyti kartu su CK projektu Nr. XIP-3800(2) ir lydimaisiais įstatymų projektais Nr. XIP-3801(2) – XIP-3807(2).

Teikia:

Seimo narys	Julius Sabatauskas